gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4812, del 04-08-2004 (2004/7699)

Informació pública de les alternatives tècniques de programa d'actuació integrada mitjançant gestió indirecta per al desenvolupament del sector SRE-4-Camí de Mura, de sòl urbanitzable residencial.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4812

Data del DOGV
:   04-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7699


Organisme emissor
:   Ajuntament de Llíria

Tipus de document
:   Anunci

Informació pública de les alternatives tècniques de programa d'actuació integrada mitjançant gestió indirecta per al desenvolupament del sector SRE-4-Camí de Mura, de sòl urbanitzable residencial. [2004/Q7699]
  
Mitjançant la Resolució de 12 de juliol de 2004, se sotmeten a informació pública, als sols efectes d'al·legacions, i pel termini de 20 dies hàbils, comptadors des del sendemà de la publicació d'este anunci en el Diari Oficial de la Generalitat Valenciana, les alternatives tècniques de programa d'actuació integrada mitjançant gestió indirecta per al desenvolupament del sector SRE-4-Camí de Mura, de sòl urbanitzable residencial, que dins del termini ja conclòs han sigut presentades per:
  
- Eurourbi, SL: comprén programa de desenvolupament de l'actuació integrada, pla parcial de millora i avantprojecte d'urbanització.
  
- L'agrupació d'interés urbanístic Camí de Mura I.E.4-A, l'agrupació d'interés urbanístic Manriego de Mura O.E.2-B», l'agrupació d'interés urbanístic la Mura M.K.2-U, l'agrupació d'interés urbanístic Morales A.H.2-E i T.Z.9-N, l'agrupació d'interés urbanístic Mura O.Q.4-U, i l'agrupació d'interés urbanístic Canya de Serra B.E.4-C, que presenten dues alternatives tècniques:
  
a) Modificativa de l'ordenació detallada del sector, comprensiva del pla parcial de millora i projecte d'urbanització.
  
b) Subsidiària a l'anterior, d'acord amb l'ordenació detallada del sector continguda al Pla General d'Ordenació Urbana, comprensiva del projecte d'urbanització.
  
- Convival, SL: modificativa de l'ordenació detallada del sector, que inclou pla parcial de millora, avantprojecte d'urbanització i sol·licitud de cèdula d'urbanització.
  
Les proposicions juridicoeconòmiques es presentaran en plica tancada dins dels cinc dies hàbils següents al venciment del termini anterior. L'acte d'obertura de pliques es farà el següent dia hàbil a la conclusió del termini per a presentar-les, exclosos els dissabtes, a les 13.00 hores, i a la seu de l'ajuntament, de la qual cosa s'alçarà acta sota la fe pública del secretari general i davant de dos testimonis.
  
Totes les actuacions podran ser objecte de consulta i al·legació per les persones interessades, durant els 10 dies hàbils següents al d'obertura de pliques.
  
Cosa que es fa pública, en compliment de l'establit en la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4859, del 08-10-2004 (2004/10040)

DECRET 207/2004, d'1 d'octubre, del Consell de la Generalitat, pel qual es concedix la Distinció de la Generalitat Valenciana al Mèrit Cultural al Reial Col·legi Seminari Corpus Christi de València.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4859

Data del DOGV
:   08-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10979


Data del document
:   01-10-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * premi cultural
    * distinció honorífica

DECRET 207/2004, d'1 d'octubre, del Consell de la Generalitat, pel qual es concedix la Distinció de la Generalitat Valenciana al Mèrit Cultural al Reial Col·legi Seminari Corpus Christi de València. [2004/10819]
  
El Consell de la Generalitat, per mitjà del Decret 35/1986, de 10 de març, modificat pels decrets 25/1994, de 8 de febrer, 255/1997, de 8 d'octubre, i 190/2003, de 3 d'octubre, va crear la Distinció de la Generalitat Valenciana al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.
  
El Reial Col·legi Seminari Corpus Christi de València és una institució fundada per Joan de Ribera i íntimament incardinada en la història de la ciutat de València, que posseïx un patrimoni cultural riquíssim en el seu si i que ha exercit al llarg de la història, sens dubte, un paper rellevant. A més, se li concedix la distinció en ocasió de complir-se el quart centenari de la seua fundació.
  
Per això, a proposta del conseller de Cultura, Educació i Esport, i amb la deliberació prèvia del Consell de la Generalitat, en la reunió del dia 1 d'octubre del 2004,
  
DECRETE
  
Article únic
  
Concedir la Distinció de la Generalitat Valenciana al Mèrit Cultural al Reial Col·legi Seminari Corpus Christi de València, amb motiu del seu quart centenari.
  
Valencia, 1 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
Diari Oficial de la Generalitat Valenciana


Sumari del DOGV 4714, del 17-03-2004 (2004/2218)

Informació pública del procediment de reintegrament per dèficit comptable número C-12/04-0, del ram de CCLL (Ajuntament d'Alacant-Mercalicante, SA), Alacant.
-------------------------------------------------------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2218


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número C-12/04-0, del ram de CCLL (Ajuntament d'Alacant-Mercalicante, SA), Alacant. [2004/Q2218]
  
El director tècnic del Departament Tercer i secretari en el procediment de reintegrament per dèficit comptable número C-12/04-0, d'acord amb el que ha acordat en provisió del conseller de comptes, de data 13 de febrer de 2004, i per a complir l'establit en l'article 68.1, en relació amb el 73.1, ambdós de la Llei 7/1988, de 5 d'abril, Reguladora del Funcionament del Tribunal de Comptes, fa saber:
  
Que en este tribunal se seguix el procediment de reintegrament per dèficit comptable número C-12/04-0, del ram de CCLL (Ajuntament d'Alacant-Mercalicante, SA), Alacant, com a conseqüència d'un presumpte dèficit comptable que hi ha hagut en la comptabilitat de l'empresa Mercalicante, SA, en què apareix una provisió per a insolvències en el compte 4450/0, «Deutors de dubtós cobrament».
  
Cosa que es fa pública amb la finalitat que els habilitats legalment per al manteniment o oposició a la pretensió de responsabilitat comptable puguen comparéixer en les actuacions, i es personen en forma dins del termini dels nou dies següents a la publicació d'este edicte.
  
Madrid, 16 de febrer de 2004.- El director tècnic i secretari del procediment: D. Navarro Corbacho.
Diari Oficial de la Generalitat Valenciana


Sumari del DOGV 4775, del 15-06-2004 (2004/5560)

Informació pública del programa per al desenvolupament d'actuació integrada pel procediment simplificat.
--------------------------------------------------------------------------------------------------------

### Dades del document

Número de DOGV
:   4775

Data del DOGV
:   15-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5560


Organisme emissor
:   Valvella Nou, SL

Tipus de document
:   Anunci

Informació pública del programa per al desenvolupament d'actuació integrada pel procediment simplificat. [2004/S5560]
  
A instància de la mercantil Valvella Nou, SL, s'ha iniciat la tramitació per a la l'aprovació per l'Ajuntament de Riba-roja de Túria, d'un programa d'actuació integrada de la unitat d'execució UE Vella 8 del Pla General d'Ordenació Urbana d'este municipi.
  
En data 18 de maig de 2004, ha depositat davant l'Ajuntament de Riba-roja de Túria la documentació comprensiva de l'esmentat programa.
  
En la notaria de Manuel Cerdá García del Moral, situada a Benaguasil, carrer del Castell, número 4-1.ª, han sigut protocol·litzats els documents que comprenguen el programa.
  
Es publicarà en el periòdic Las Provincias i en el Diari Oficial de la Generalitat Valenciana, els anuncis a què fan referència els articles 45 i 46 de la Llei Reguladora de l'Activitat Urbanística.
  
Durant el termini de 20 dies comptadors des de la publicació de l'últim d'estos anuncis, qualsevol persona podrà comparèixer en esta notaria, en horari de 10.00 a 14.00 hores, a fi d'obtindre informació, pels procediments legals, dels esmentats documents protocol·litzats.
  
Durant este termini de 20 dies, es podran consultar en l'Ajuntament de Riba-roja de Túria les actuacions derivades de la documentació depositada en este i presentar, per a la incorporació a estes, tant al·legacions com alternatives tècniques que pretenguen competir amb l'exposada al públic, així com proposicions jurídicoeconòmiques per a executar qualsevol de les alternatives.
Diari Oficial de la Generalitat Valenciana


Sumari del DOGV 4883, del 15-11-2004 (2004/10935)

Expedient número SE 40/2004. Servei de poda d'arbres i palmeres monumentals del Jardí Botànic de la Universitat de València.
----------------------------------------------------------------------------------------------------------------------------

### Dades del document

Número de DOGV
:   4883

Data del DOGV
:   15-11-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/10329


Data del document
:   20-10-2004

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * contracte de serveis
    * licitació
    * horticultura
    * adjudicació de contracte administratiu

Expedient número SE 40/2004. Servei de poda d'arbres i palmeres monumentals del Jardí Botànic de la Universitat de València. [2004/M10945]
  
1. Entitat adjudicadora
  
a) Organisme: Universitat de València.
  
b) Dependència que tramita l'expedient: Servei d'Inversions.
  
c) Número d'expedient: SE 40/2004.
  
2. Objecte del contracte
  
a) Tipus de contracte: serveis.
  
b) Descripció de l'objecte: poda d'arbres i palmeres.
  
c) Diari oficial i data de publicació de l'anunci de licitació: número 4.812, de 4 d'agost de 2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 61.250,00 euros.
  
5. Adjudicació
  
a) Data: 6 d'octubre de 2004.
  
b) Contractista: Talher SA.
  
c) Nacionalitat: espanyola.
  
d) Import de l'adjudicació: 54.356,40 euros.
Diari Oficial de la Generalitat Valenciana


Sumari del DOGV 4684, del 04-02-2004 (2004/509)

Informació pública de l'estudi de detall en SUE Montgó-Castellans, partida de Carrasquetes.
-------------------------------------------------------------------------------------------

### Dades del document

Número de DOGV
:   4684

Data del DOGV
:   04-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/509


Organisme emissor
:   Ajuntament de Xàbia

Tipus de document
:   Anunci

Informació pública de l'estudi de detall en SUE Montgó-Castellans, partida de Carrasquetes. [2004/Q509]
  
La Regidoria Delegada d'Urbanisme, amb data 3 de desembre de 2003, va dictar la Resolució número 2.164, per la qual s'exposa al públic l'estudi de detall en SUE Montgó-Castellans, partida de Carrasquetes, promogut per José Bisquert Castaño, mitjançant la publicació per un termini de 20 dies en el Diari Oficial de la Generalitat Valenciana, al tauler d'edictes i en un diari de gran difusió a la província.
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 4780, del 22-06-2004 (2004/6090)

Informació pública de les bases de la convocatòria per a la provisió de diverses places de personal funcionari, incloses en l'oferta d'ocupació públic de 2004.
---------------------------------------------------------------------------------------------------------------------------------------------------------------

### Dades del document

Número de DOGV
:   4780

Data del DOGV
:   22-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6090


Data del document
:   04-06-2004

Organisme emissor
:   Ajuntament de Petrés

Tipus de document
:   Convocatòria

Descriptors 

:   * Petrés
    * administració local
    * professió administrativa
    * personal de serveis
    * concurs administratiu

Informació pública de les bases de la convocatòria per a la provisió de diverses places de personal funcionari, incloses en l'oferta d'ocupació públic de 2004. [2004/E6090]
  
Per mitjà de Resolucions d'Alcaldia número 96/2004 i 97/2004, de data 19 de maig de 2004, es van aprovar les bases de convocatòria per a la provisió en propietat de les següents places de personal funcionari incloses en l'oferta d'ocupació públic de 2004:
  
Una plaça d'operari de servicis múltiples. Administració especial, subescala servicis especials, grup E. Sistema de selecció: concurs oposició lliure.
  
Una plaça d'auxiliar d'administració general.
  
Escala d'administració general, subescala auxiliar, grup. D. Sistema de selecció: oposició lliure.
  
Les bases han sigut publicades en Butlletí Oficial de la Província de València número 132, de 4 de juny de 2004.
  
La pròxima publicació en el Boletín Oficial del Estado del preceptiu anunci, obrirà el termini de presentació de sol·licituds a tots aquells que pogueren estar interessats en la mateixa.
  
Els successius anuncis relacionats amb estes convocatòries es publicaran únicament en el Butlletí Oficial de la Província de València i en el tauler d'anuncis de la corporació.
Diari Oficial de la Generalitat Valenciana


Sumari del DOGV 4753, del 14-05-2004 (2004/4344)

Actuacions de juí verbal de desnonament número 329/2002. Cèdula de notificació.
-------------------------------------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/4344


Organisme emissor
:   Jutjat de Primera Instància Número 2 d'Elx

Tipus de document
:   Anunci

Actuacions de juí verbal de desnonament número 329/2002. Cèdula de notificació. [2004/4344]
  
Procediment: actuacions separades d'impugnació de taxació de costes que provenen del juí verbal (desnonament per falta de pagament) 329/02-JJ
  
Demandant: Francisco Ortiz Burruezo
  
Procuradora: Cristina Sánchez y Martín-Cortés
  
Demandat: Tomás Francisco Esclapez Sentenero
  
En les actuacions que es diran s'ha dictat la sentència que té l'encapçalament i la decisió que, literalment, diuen així:
  
«Sentència
  
Elx, 4 de novembre de 2003
  
Inmaculada Abellán Tárraga, magistrada jutgessa del Jutjat de Primera Instància número 2 d'Elx, ha vist les presents actuacions sobre impugnació de taxació de costes que provenen de les actuacions de juí verbal de desnonament número 329/2002, instades per Francisco Ortiz Burruezo, representat per la procuradora la senyora Sánchez y Martín-Cortés i dirigit per la lletrada la senyora Latour Burruezo, contra Tomás Francisco Esclapez Sentenero.
  
Decisió
  
Es desestima la impugnació de la taxació de costes formulada per la procuradora la senyora Sánchez y Martín-Cortés, en nom i representació de Francisco Ortiz Burruezo, a qui s'imposen les costes causades en este incident.
  
Una vegada ferma esta sentència porteu un testimoni a les actuacions principals als efectes procedents.
  
Manera d'impugnació: mitjançant un recurs d'apel·lació davant l'Audiència Provincial d'Alacant (article 455 de la Llei d'Enjudiciament Criminal).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Criminal).
  
Esta és sentència, que pronuncie, mane i firme.
  
Firmat i rubricat. Hi ha publicació».
  
I perquè valga de notificació en forma al demandat Tomás Francisco Esclapez Sentenero, que es troba en parador ignorat, expedisc i firme el present edicte.
Diari Oficial de la Generalitat Valenciana


Sumari del DOGV 4831, del 31-08-2004 (2004/8730)

Informació pública del pla especial de reserva per a l'ampliació de sòl dotacional a Hurchillo.
-----------------------------------------------------------------------------------------------

### Dades del document

Número de DOGV
:   4831

Data del DOGV
:   31-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8730


Organisme emissor
:   Ajuntament d'Orihuela

Tipus de document
:   Anunci

Informació pública del pla especial de reserva per a l'ampliació de sòl dotacional a Hurchillo. [2004/Q8730]
  
El Ple de l'Ajuntament, en la sessió feta el dia 27 de juliol de 2004, va adoptar, entre altres, el següent acord:
  
Únic
  
Sotmetre a informació pública pel termini d'un (1) mes, mitjançant la inserció del corresponent anunci en el Diari Oficial de la Generalitat Valenciana i en un periòdic d'àmplia difusió de la localitat, el projecte relatiu al pla especial de reserva per a l'ampliació de sòl dotacional a Hurchillo.
Diari Oficial de la Generalitat Valenciana


Sumari del DOGV 4719, del 25-03-2004 (2004/2385)

Informació pública de l'extracte de la convocatòria de dues places d'oficial de la Policia Local de l'Ajuntament de Manises.
----------------------------------------------------------------------------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/2385


Data del document
:   17-02-2004

Organisme emissor
:   Ajuntament de Manises

Tipus de document
:   Convocatòria

Descriptors 

:   * Manises
    * administració local
    * policia
    * concurs administratiu

Informació pública de l'extracte de la convocatòria de dues places d'oficial de la Policia Local de l'Ajuntament de Manises. [2004/Q2385]
  
En el Butlletí Oficial de la Província de València número 29, de data 4 de febrer de 2004, s'han publicat les bases corresponents per a cobrir dues places d'oficial de la Policia Local de l'Ajuntament de Manises, que es cobriran pel torn de promoció interna, mitjançant el sistema de concurs oposició lliure.
  
El termini de presentació d'instàncies per a participar en les proves d'accés serà de 20 dies naturals, comptadors des del sendemà de la publicació d'esta resolució en el Boletín Oficial del Estado, al Registre General d'este ajuntament o en qualsevol de les formes establides en l'article 38 de la Llei de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4681, del 30-01-2004 (2004/404)

Informació pública de l'extracte de la convocatòria i bases per a la provisió d'una plaça d'arquitecte tècnic de l'Ajuntament de San Miguel de Salinas.
-------------------------------------------------------------------------------------------------------------------------------------------------------

### Dades del document

Número de DOGV
:   4681

Data del DOGV
:   30-01-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/404


Data del document
:   07-01-2004

Organisme emissor
:   Ajuntament de San Miguel de Salinas

Tipus de document
:   Convocatòria

Descriptors 

:   * San Miguel de Salinas
    * concurs administratiu
    * administració local
    * professió de l'urbanisme

Informació pública de l'extracte de la convocatòria i bases per a la provisió d'una plaça d'arquitecte tècnic de l'Ajuntament de San Miguel de Salinas. [2004/X404]
  
En el Butlletí Oficial de la Província d'Alacant número 290, amb data 19 de desembre de 2003, apareixen publicades la convocatòria i les bases per a la provisió d'una plaça d'arquitecte tècnic, escala d'Administració Especial, subescala tècnica.
  
El termini de presentació de sol·licituds serà de 20 dies naturals comptadors des de l'endemà de la seua publicació en el Boletín Oficial del Estado.
  
Els anuncis següents es publicaran en el Butlletí Oficial de la Província d'Alacant i al tauler d'anuncis d'este ajuntament.
Diari Oficial de la Generalitat Valenciana


Sumari del DOGV 4781, del 23-06-2004 (2004/6178)

Notificació a Insergan, SL, i altres. Diversos expedients.
----------------------------------------------------------

### Dades del document

Número de DOGV
:   4781

Data del DOGV
:   23-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6178


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Insergan, SL, i altres. Diversos expedients. [2004/E6178]
  
Per la present es notifica a les empreses que a continuació es detallen a les quals la Inspecció Provincial de Treball practicà actes d'infracció que donaren lloc a expedient de sanció les resolucions de les quals no es van poder notificar per haver desaparegut, traslladat a un altre domicili o altres causes anàlogues, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les empreses detallades se'ls fa saber que en el termini d'un mes, partir de la publicació del present edicte, podran formular recurs d'alçada davant el director general de Treball i Seguretat Laboral, d'acord amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que en fa la Llei 4/1999, de modificació de l'esmentada llei, i a estos efectes podran examinar en el termini indicat l'expedient que es troba en esta direcció territorial.